आपकी राशि से सूर्य चतुर्थ भाव पर रहेंगे। इस भाव में सूर्य का गोचर सुखों को प्रभावित कर आपकी सामजिक मान -प्रतिष्ठा को प्रभावित करेगा। समय विशेष में स्वार्थवादी बनने से पारिवारिक सम्बन्ध ख़राब हो सकते हैं। सर्वहित का विचार करने के बाद ही परिवार से जुड़ा कोई निर्णय लेना उचित होगा। सूर्य गोचर की इस अवधि में आपको अपने हृदय का विशेष ध्यान रखना होगा। उच्च रक्त चाप इत्यादि से आंशिक समय के लिए आपका स्वास्थ्य प्रभावित हो सकता है। परहेज़ और सावधानी हितकारी रहेगी। शत्रु परेशानियों का कारण बन सकते हैं। मित्रों की स्थिति भी संदेहजनक बनी हुई है। प्रेम संबंधों में मित्रों पर अधिक विश्वास करने से बचें। किसी नए व्यवसाय का आरम्भ करने का विचार है तो अभी कुछ समय प्रतीक्षा करें। व्यवसायिक गुप्त नीतियों का खुलासा करना सही नहीं रहेगा। वैवाहिक जीवन पर मंगल-शनि की स्थिति तनाव का माहौल बना सकती है।